Araya (poluotok)
Poluotok Araya (španjolski: Península de Araya) je poluotok u Karipskom moru na sjeveru Venecuele, u saveznoj državi Sucre.

Karakteristike 
Poluotok predstavlja fizički završetak sjeverne grane (Serranía del Litoral) masiva Karipskih Andi, a ukupna površina mu iznosi 642 km². Poluotok Araya je zapadni, a poluotok Paria istočni završetak tog masiva.

Administrativno podpada pod općinu Cruz Salmerón Acosta, a najveći grad i administrativni centar je Araya, na samom vrhu poluotoka. Poluotok Araya ima ugodnu suhu klimu i nudi turistima više od 270 km obale. Ime mu dolazi od indijanske riječi arai što znači iznad, tako da Araya vjerojatno znači zemlja iznikla iz vode. Do poluotoka je najlaše doći brodom iz Cumaná koji vozi nekih dvadesetak minuta.

Izvori

Vanjske veze 

 Eje turístico Araya 

Poluotoci u Venezueli
Poluotoci Karipskog mora